Pentru a doua oară de la introducerea sistemului cu grupe și în Cupa UEFA/ Europa League, în sezonul 2004/2005, România nu trimite nici măcar o echipă în această fază. Prima dată s-a întâmplat în 2015, când FCSB și Astra au fost eliminate de Rosenborg și AZ Alkmaar, iar situația s-a repetat joi seară, FCSB și CFR fiind scoase din Europa de Rapid Viena și Dudelange.

MAI JOS N-AM FOST NICIODATĂ

Liga 1 a ajuns pe locul 29 în clasamentul coeficienților UEFA, cea mai joasă poziție ocupată vreodată. Ce înseamnă asta? Că am ajuns sub țări precum Bulgaria, Kazahstan, Azerbaidjan sau Israel!

Clasamentul coeficienților 1. Spania - 87.140 ... 27. Kazahstan - 17.750 28. Bulgaria - 16.500 29. ROMÂNIA - 15.950 30. Slovenia - 15.000 31. Slovacia - 14.375 32. Liechtenstein - 13.500

Locul 29 în clasamentul UEFA înseamnă că România va trimite în continuare patru echipe în cupele europene, însă toate vor avea de trecut PATRU tururi preliminare pentru a intra în grupe. Adică OPT meciuri! Echipe noastre vor fi nevoite să înceapă anul competițional la începutul lui iulie. Modificările vor intra în vigoare în sezonul european 2020/2021.

În ce fază intră echipele românești în Europa

În acest sezon 2019/2020 2020/2021 Locul 1 (CFR) turul II UCL turul I UCL turul I UCL Câștigătoarea Cupei (Craiova) turul III EL turul II EL turul I EL Locul 2 (FCSB) turul II EL turul I EL turul I EL Locul 3 (Viitorul) turul I EL turul I EL turul I EL

Căderea poate continua!

Clasamentul UEFA se calculează pe ultimele 5 sezoane. La începutul anului competițional 2019/2020, România va pierde cel mai bun punctaj, din 2014/2015, adică 5.125 și va porni cursa de pe locul 32, sub Liechtenstein! Dacă nu vom reuși să adunăm puncte serioase, atunci prăbușirea va continua. De la locul 48 în jos, formațiile europene evoluează în precalificări, adică intră în joc la sfârșitul lunii iunie!

Pică și FCSB

Coeficientul ”roș-albaștrilor” va fi și el serios afectat. Pentru că au fost eliminați în play-off, steliștii vor primi un punctaj de 2.500 pentru acest an, iar coeficientul total pentru tragerile la sorți din sezonul viitor va fi de 23.000. Vor pierde locuri bune în clasamentul european pe echipe, unde ocupă poziția 59. În spate, la distanță mică, sunt însă echipe ca BATE Borisov, Inter Milano, Leipzig, Rapid Viena, Galatasaray, Valencia sau AC Milan, toate calificate în grupe.

Coeficientul de 23.000 ar putea fi suficient pentru urna capilor de serie în primele trei tururi din preliminariile Ligii Campionilor. În Europa League, steliștii ar putea prinde la limită un loc în prima urnă și în play-off, însă în faza grupelor ar avea șanse mici să mai fie plasați în urna a doua, așa cum s-ar fi întâmplat în acest sezon.